Document ID: /roh_data/filtered/swiss_laws_in_ROHinterleaved.jsonl.gz/15297

This text was translated from EN into Rumantsch Grischun.

If all the requirements for reducing the share capital are met, the board of directors shall amend the articles of association and declare that the requirements under the law, the articles of association and the general meeting resolution are met at the time of the declarations and that it has received the supporting documents on which the capital reduction is based. The resolution on the amendment of the articles of association and the declarations of the board of directors must be done in a public deed. The notary must specify the supporting documents on which the capital reduction is based, and confirm that the documents were presented to him or her. The supporting documents must be attached to the public deed.  Funds released by capital reduction may only be paid out to shareholders after the capital reduction has been entered in the commercial register. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Sche tut las premissas per reducir il chapital d’aczias èn ademplidas, mida il cussegl d’administraziun ils statuts e constatescha che las pretensiuns da la lescha, dals statuts e dal conclus da la radunanza generala èn ademplidas il mument da las constataziuns e ch’ils mussaments ch’èn stads la basa per la reducziun dal chapital, èn stads avant maun ad el. Il conclus davart la midada dals statuts e las constataziuns dal cussegl d’administraziun ston vegnir documentads publicamain. Il funcziunari da documentaziun sto numnar tut ils singuls mussaments ch’èn stads la basa per la reducziun dal chapital e confermar ch’els sajan stads avant maun ad el. Ils mussaments ston vegnir agiuntads al document public. Ils meds finanzials disponibels en consequenza da la reducziun dal chapital dastgan vegnir pajads als acziunaris pir suenter l’inscripziun da la reducziun dal chapital en il register da commerzi. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).